**VIENOŠANĀS Nr.1**

Pie 22.02.2019. Būvdarbu līguma Nr.4 “Par piebraucamā ceļa izbūvi (asfaltbetons), pieguļošās teritorijas un lietus kanalizācijas tīklu sakārtošanu objektā “Sola”, Susāju pagastā, Viļakas novadā, Latgales programmas projekta Nr.5.6.2.0/17/I/02 “Uzņēmējdarbības attīstība Austrumu pierobežā” realizācijas ietvaros”

**Par tehnoloģiskā pārtraukuma iestāšanos**

Viļakā 26.11.2019.

**Viļakas novada dome**,adrese Abrenes iela 26, Viļaka, Viļakas novads, LV-4583, Reģ.Nr.90009115618, tās izpilddirektores **Zigrīdas Vancānes** personā, kura rīkojas pamatojoties uz likumu “Par pašvaldībām” un domes nolikumu (turpmāk – Pasūtītājs), no vienas puses, un

**Sabiedrība ar ierobežotu atbildību „V.J.M. Būve”**, adrese Jupatovkas iela 3A, Rēzekne, LV-4601, Reģ.Nr.42403032196, tās valdes locekļu **Naura Prāma** un **Aleksandra Nemiro** personā, kuri darbojas uz statūtu pamata (turpmāk – Uzņēmējs), no otras puses,

abi kopā un katrs atsevišķi (turpmāk – Līdzēji), pamatojoties uz 14.10.2014. Ministru kabineta noteikumu Nr.633 “Autoceļu un ielu būvnoteikumi” 241.punktu, 22.02.2019. noslēgtā Būvdarbu līguma Nr.4 (turpmāk – Līgums) 6.1.punktu, kā arī, ņemot vērā būvuzraudzības pakalpojuma sniedzēja – Sabiedrības ar ierobežotu atbildību „LIEPAS Z” ceļu būvdarbu būvuzrauga Pētera Čakāna (sertifikāta Nr.5-01748) 05.11.2019. iesniegto apliecinājumu un Uzņēmēja 25.11.2019. iesniegumu “Par tehnoloģisko pārtraukumu” (skat. *Pielikumu*), Līdzēji ir apsvēruši radušos apstākļus, konstatējot, ka:

- no 04.11.2019. ir iestājušies nelabvēlīgi klimatiskie apstākļi un darbus objektā nav iespējams turpināt;

- tehnoloģiskā pārtraukuma iestāšanās ir nepieciešama un pamatota;

- tehnoloģiskā pārtraukuma iestāšanās nemaina līguma vispārējo raksturu (veidu un iepirkuma procedūras dokumentos noteikto mērķi).

Līdzēji noslēdz šādu vienošanos (turpmāk – Vienošanas):

1. Līdzēji vienojas, ka no 04.11.2019. ir iestājies tehnoloģiskais pārtraukums nepiemērotu klimatisko apstākļu dēļ, un darbi objektā tiek pārtraukti.

2. Darbi objektā ir atsākami līdz ko tehnoloģiski tas ir iespējams, bet ne vēlāk kā līdz 15.05.2020. un pabeidzami ne vēlāk kā 26 (divdesmit sešu) kalendāro dienu laikā no darbu atsākšanas dienas, t.i., **līdz 09.06.2020.**

3. Vienošanās stājas spēkā ar tās abpusēju parakstīšanas dienu.

4. Vienošanās ar pielikumu sastādīta 2 (divos) eksemplāros ar vienādu juridisku spēku, no kurām viena glabājas pie Pasūtītāja, bet otra – pie Uzņēmēja.

Pielikumā: Ceļu būvdarbu būvuzrauga P.Čakāna apliecinājuma un Uzņēmēja iesnieguma kopijas uz 2 lp.

|  |  |
| --- | --- |
| **Pasūtītājs:** | **uzņēmējs:** |
| **Viļakas novada dome** | **Sabiedrība ar ierobežotu atbildību „V.J.M. Būve”** |
| \_\_\_\_\_\_\_\_\_\_\_\_\_\_\_\_\_\_\_\_\_\_ /Z.Vancāne/ | \_\_\_\_\_\_\_\_\_\_\_\_\_\_\_\_\_\_\_\_\_\_\_ /N.Prāms/ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_ /A.Nemiro/ |